《杂咏和湘东王诗三首 其三 冬宵》
南北朝·刘缓

不堪寒夜久，夜夜守空床。衣裾逐座褶，钗影近灯长。

无怜四幅锦，何须辟恶香。

作者简介：（?—约540）南朝梁平原高唐人，字含度。风流倜傥，名高一府。为湘东王萧绎中录事。时西府盛集文学之士，而缓居首，常云：“不须名位，所须衣食。不用身后之誉，唯重目前知见。”后随湘东王至江州，卒。